
Használati Szabályzata

Mórágy Község Önkormányzatának Képviselő-testülete a helyi közművelődésről 2/2021.(IV.26.) önkormányzati rendelete alapján a község közművelődési színterének használati szabályzatát az alábbiak szerint határozza meg:
A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73.§ (1) bekezdése kimondja, hogy „A közművelődéshez való jog gyakorlása közérdek, a közművelődési tevékenységek támogatása közcél.” A község közösségi színterének szolgáltatásait, programjait bárki igénye veheti, aki a használati szabályzatban foglalt feltételeket elfogadja. 
Közösségi színtér fenntartója: Mórágy Község Önkormányzatának Képviselő-testülete
Címe: 7165 Mórágy Alkotmány utca 3.

Közösségi színtér székhelye
Címe: 7165 Mórágy Petőfi 71.
Tevékenység helye: 7165 Mórágy Petőfi 71.

NYITVA TARTÁS 
Hétfő: 15:00 – 19:00
Kedd: Zárva
Szerda:8:00–12:00
Csütörtök: Zárva
Péntek: Zárva
Szombat: 8:00 – 12:00
Vasárnap: Zárva

A nyitvatartási rendtől eltérő igénybevétel esetén előzetes egyeztetés szükséges a fenntartóval (Mórágy Község Önkormányzata) és a Közösségi Színtér munkatársával.

A Közösségi Színtér házirendje:
1. A Közösségi Színteret, helységeit nyitvatartási időben minden érdeklődő látogathatja, igénybe veheti kulturális szolgáltatásait, berendezéseit, felszereléseit és más eszközeit.

2. A Közösségi Színteret, annak rendeltetése szerint minden érdeklődő igénybevételi szándék bejelentése nélkül a szervezett közösségi programokon szabadon használhatja.

3. Az előzetes bejelentéssel történő igénybevételt a polgármesternél/ a közösségi színtér munkatársánál lehet bejelenteni, az igénybevétel teljeskörű felelősség vállalásával történhet.

4. A Közösségi Színtér helységeiben minden látogató köteles a közösségi és társas élet szabályait betartani, kulturált magatartást tanúsítani. 

5. A közösségi Színtérként működő helyiségek közösségi célokat szolgálnak, ezért védelmük, berendezésük és felszerelésük anyagi felelőséggel történő használata, a tisztaság és rend megóvása minden látogató kötelessége.

6. A közösségi Színtér helységeiben 14 éven aluliak 20 óra után csak szülői vagy nagykorú felügyelete mellett tartózkodhatnak.

7. A Közösségi Színtérben tilos a dohányzás, tilos járművet és állatot továbbá bárminemű veszélyes anyagot, tárgyat behozni. Dohányozni csak az arra kijelölt helyen szabad, és 18 éves kor alatt nem megengedett.

8. Szeszesitalt behozni - zártkörű rendezvény kivételével - nem szabad. Az intézményt ittas állapotban látogatni tilos.


A Közösségi Színtérben tartózkodók általános magatartására vonatkozó szabályai

A látogató köteles:
· tiszteletet és kulturált magatartást tanúsítani az épületben tartózkodó látogatókkal és a Közösségi Színtér alkalmazottjával szemben;
· megóvni saját és társai testi épségét;
· elfogadni és betartani a Közösségi Színtér munkatársának a működésre vonatkozó kéréseit;
· baleset, illetve baleset veszélyének észlelése esetén értesíteni a Közösségi Színtér jelenlévő munkatársát;
· tisztán, ápoltan, mások számára nem zavaró személyi higiéniával rendelkezni;
· bármilyen hiányosság, rendellenesség, műszaki hiba észlelését a Közösségi Színtér munkatársának jelezni, aki megoldja, vagy az illetékes személynek továbbítja a problémát;
· megóvni és megőrizni az épület külső-belső tereinek, kiszolgáló- és mellékhelyiségeinek állagát.

A látogató felelős: 

· a Közösségi Színtér külső és belső tereinek rendjéért, tisztaságáért, biztonságáért; 
· az épület termeiben található eszközök és egymás tulajdonának megóvásáért.

Szervezett programokkal kapcsolatos szabályok 
1. A Közösségi Színtér eszközeinek használata előtti, illetve használata utáni átvételét-átadását a Közösségi Színtér munkatársnál lévő eszközhasználati nyilvántartásban kell aláírni. Az aláíró látogató teljeskörűen, anyagilag is felelős az általa, illetve a társasága által használt eszközökért. A nem rendeltetésszerű használat miatt keletkezett károkat az aláíró látogató köteles megtéríteni. 

2. A programok lebonyolításakor igénybe vett helyiségek, azok bútorzata és a használt technikai eszközök használatáért a látogató (szervező) anyagi felelősséggel tartozik, az esetlegesen általa okozott kárt köteles megtéríteni. 

3. A program befejezésekor ügyelni kell a használt technikai eszközök áramtalanítására, a villany lekapcsolására, az ablakok becsukására.


A Közösségi Színtér igénybevétele:
A Közösségi Színteret minden érdeklődő látogathatja, igénybe veheti szolgáltatásait, berendezéseit és más eszközeit. Az igénybevétel előzetes egyeztetés alapján, teljeskörű felelősség vállalásával történhet az alábbiak szerint.

1. A Közösségi Színtér helyiségeinek igénybevételi szándékát legalább 5 nappal a tervezett igénybevétel előtt kell kezdeményezni. 

2. Az Önkormányzat természetbeni juttatásként a községben működő önszerveződő közösségek részére díjmentesen biztosítja a Közösségi Színtér helyiségeinek igénybevételét. 

3. A Közösségi Színtér bérleti díja: 

· A mórágyi civil szervezeteknek és közcélú használat esetén díjmentesen vehető igénybe.
· Egyéb esetben: Minden megkezdett nap 15.000 Ft díj ellenében vehető igénybe.

4. Díjköteles tevékenységek: 

· gazdasági tevékenység, minden egyéb üzleti célú vállalkozás
· magánszemélyek részére az általuk szervezett magáncélú rendezvények megtartása
· a nem önkormányzat által, valamint a nem a községben működő civil szervezetek által szervezett rendezvények 

5. A Közösségi Színtér használata során a Házirend betartása kötelező.

Jelen szabályzatot Mórágy Község Önkormányzatának Képviselő-testülete a …………….. számú határozatával hagyta jóvá.


…….…………………
Glöckner Henrik
polgármester


